Narodna skupština
20171213

Hvala. Vlast u opštinama, svuda u opštinama u Republici Srbiji vrši onaj ko je pobedio na izborima, kao što je to slučaj i na nivou Republike Srbije. Onaj ko je na poslednjim izborima dobio 55% podrške građana Srbije, vrši vlast i to je potpuno jasno. Onaj ko je dobio 2% na izborima neće i ne može da vrši vlast. Moram da vam kažem još da se radi o jednom drugom podmetanju, pre svega građanima Srbije, kada su u pitanju izdvajanja za opštine na jugu Srbije, potpuno je to jedna uobičajena stvar da Republika Srbija izdvaja za bilo koju svoju opštinu, bilo da se ona nalazi na jugu ili na severu zemlje. Kažem vam da u Subotici, pored ovih 800 miliona Vlada Republike Srbije izdvaja 67 miliona za stadion i to negde u zbiru daje 867 miliona ukupno.